**Obchodná akadémia Milana Hodžu**

 **M. Rázusa 1, 911 29 Trenčín**

v súlade so zákonom č. 446/2001 Z. z. o majetku vyšších územných celkov v platnom znení

**v y h l a s u j e**

**obchodnú verejnú súťaž č. 1/2020 (ďalej len súťaž) v zmysle platnej legislatívy, najmä podľa ustanovení § 281 a násl. zákona č. 513/1991 Zb. Obchodného zákonníka v platnom znení a výzvy na podanie návrhov na uzatvorenie nájomnej zmluvy o nájme nebytových priestorov,**

**Prenajímateľ/ vyhlasovateľ súťaže: Obchodná akadémia Milana Hodžu Trenčín**

Sídlo: M. Rázusa 1, 911 29 Trenčín

Zastúpený: Ing. Monika Bulková, riaditeľka školy

Bankové spojenie: Štátna pokladnica, Radlinského 32, 810 05 Bratislava

IBAN: SK36 8180 0000 0070 0050 6505

IČO: 00 161993

DIČ: 2021309763

Kontaktná osoba: Ružena Samková, vedúca technicko-ekonomických činností

Zriaďovateľ: Trenčiansky samosprávny kraj

 K dolnej stanici 7282/20A, 911 01 Trenčín

**Predmet nájmu na základe súťaže:**

Výber najvhodnejšej ponuky na uzavretie zmluvy o nájme nebytových priestorov, ktoré sa nachádzajú v objekte budovy školy na ulici M. Rázusa 1, 911 29 Trenčín zapísanej na LV č. 6817, katastrálne územie Trenčín, súpisné číslo 1450, postavenej na parcele č. 1627/8.

Priestor sa nachádza v suteréne budovy školy bloku B.

Celková výmera podlahovej plochy prenajímateľa priestoru je 20 m2.

Prenajímateľ je správcom nehnuteľnosti, budova je vo vlastníctve Trenčianskeho samosprávneho kraja.

**Účel nájmu: prevádzkovanie školského bufetu –** predaj potravín a občerstvenia vhodného pre žiakov a zamestnancov školy a cenami primeranými a porovnateľnými v maloobchodnej sieti.

**Minimálna výška nájomného: 45,00 €/m2** podlahovej plochy ročne za nebytové priestory uvedené v predmete nájmu.

V tejto sume nie sú zahrnuté náklady za energie a ostatné služby spojené s nájmom, ktoré sa budú platiť nad rámec nájomného.

**Doba platnosti zmluvy o nájme:** na dobu určitú na 5 kalendárnych rokov odo dňa uzatvorenia zmluvy. Nájomné sa bude platiť celoročne, t.j. za 12 mesiacov, náklady na energie a ostatné služby spojené s nájmom sa budú platiť za mesiace školského roka (bez mesiacov júl–august)

**Podmienky súťaže:**

* Účastníci nemajú nárok na náhradu nákladov spojených s účasťou na súťaži
* Povinnosťou nájomcu je dodržiavanie účelového určenia prenajatého priestoru – prevádzkovanie školského bufetu
* Povinnosťou nájomcu je dodržiavať schválený sortiment predaja tovaru v rámci prevencie na ochranu zdravia detí a mládeže v zmysle zákona č. 355/2007 Z. z. a Vyhlášky MZ SR č. 527/2007 Z. z., zriadiť a vybaviť si prenajaté priestory v zmysle bezpečnostných noriem a hygienických zásad na vlastné náklady
* Stavebné úpravy prenajímaných priestorov oproti súčasnému stavu nie sú povolené

**Vyhlasovateľ obchodnej verejnej súťaže si vyhradzuje právo:**

* K cene nájmu budú pripočítané všetky náklady súvisiace s energiami (elektrická energia, vodné, stočné, vykurovanie) a náklady na iné služby: odvoz odpadu a iné, upratovanie bufetu si nájomca zabezpečuje na vlastné náklady
* V prípade formálnych nedostatkov návrhu, ktoré nemenia jeho obsah, vyzvať záujemcu na jeho doplnenie (ide o právo, nie povinnosť vyhlasovateľa)
* Prenájom môže byť uzatvorený len s víťazom súťaže, ktorý nie je oprávnený prenajať tieto priestory tretej osobe bez predchádzajúceho súhlasu správcu a vlastníka nehnuteľnosti

Spôsob predloženia cenovej ponuky: záujemcovia môžu predložiť svoje cenové ponuky osobne, alebo poštou v uzatvorenej obálke s označením:

**,, Prenájom bufet – N E O T V Á R A Ť,,**

Na adresu: **Obchodná akadémia Milana Hodžu, M. Rázusa 1, 911 29 Trenčín**

V termíne: **do 28. januára 2020 do 10:00 hod.**

Do súťaže nebude možné zahrnúť návrh, ktorý bude doručený, alebo predložený na adresu vyhlasovateľa po stanovenej lehote.

**Po uplynutí stanovenej lehoty nebude možné predložený návrh zmeniť a ani odvolať.**

Ak bude predložená viac ako jedna cenová ponuka, bude nasledovať elektronická aukcia. Na e-mailovú adresu účastníkov budú odoslané pozvánky do elektronickej aukcie vrátane webovej adresy, kde bude súťaž prebiehať. Východiskom pre elektronickú aukciu bude najvyššia cenová ponuka, ktorá bola predložená v písomnej podobe.

**Požadovaný minimálny rozsah a obsah cenovej ponuky:**

1. Identifikačné údaje uchádzača:
* U fyzickej osoby, nepodnikateľa meno a priezvisko, rodné priezvisko, adresa trvalého pobytu, dátum narodenia, rodné číslo, súhlas so spracovaním osobných údajov v súlade so zákonom o ochrane osobných údajov na účely súťaže
* U fyzickej osoby – podnikateľa obchodné meno, sídlo, IČO, DIČ, IČ DPH
* U právnickej osoby – podnikateľa obchodné meno, sídlo, IČO, DIČ, IČ DPH, štatutárny orgán s uvedením oprávnenosti ku konaniu
* Bankové spojenie uchádzača
* Navrhovaná výška nájomného za m2 / rok
* Originál vyhlásenia uchádzača, že súhlasí s podmienkami súťaže špecifikovanými v predmete nájmu, podmienkach súťaže a vo vyhradených právach
* Vyhlásenie, že v predchádzajúcich minimálne 10 rokoch úspešne prevádzkoval školský bufet/ty
* Ak podniká, žiadame vypísať aj názvy prevádzok a adries prevádzok, ak v súčasnosti niektoré vlastní alebo je v prenájme iných priestorov
* Uchádzač predloží originálne doklady z jednotlivých inštitúcií, že nemá nedoplatky na daniach (Daňový úrad), platbách do Sociálnej poisťovni a platbách do zdravotných poisťovní.

**Návrh, v ktorom nebude splnená niektorá z podmienok súťaže a požadovaný minimálny rozsah a obsah cenovej ponuky, nebude do súťaže zaradený.**

Záujemcovia si môžu predmetný priestor k prenájmu obhliadnuť u vyhlasovateľa súťaže v pracovných dňoch, vždy od 9:00 do 11: hod.

Kontaktná osoba: Ružena Samková, tel: 032/7481824, e-mail: hospodar@oa-tn.sk

**Vyhodnotenie návrhov, vyhlásenie výsledkov súťaže:**

Kritériom hodnotenia predložených návrhov je najvyššia ponúkaná odplata za prenechanie do užívania predmetných nebytových priestorov (nájomné za m2 /rok) pri splnení všetkých podmienok súťaže.

Na otváranie a vyhodnotenie súťažných návrhov bude riaditeľkou školy vymenovaná trojčlenná komisia. Pred otvorením prvého návrhu oznámi predseda komisie počet doručených návrhov a skontroluje neporušenosť obálok. Návrh, v ktorom nebude splnená niektorá z podmienok, nebude do súťaže zaradený.

V prípade, že bude predložená viac ako jedna cenová ponuka, bude nasledovať elektronická aukcia, z ktorej vzíde víťaz súťaže predmetného nebytového priestoru pri splnení všetkých podmienok súťaže.

Víťazom súťaže sa stáva podaný návrh s najvyššou ponúknutou cenou za predmet nájmu.

Navrhovateľ, ktorý podal víťazný návrh, bude zverejnený najneskôr v lehote do 5 pracovných dní od zverejnenia výsledkov súťaže na webovom sídle školy [www.oa-tn.edupage.org](http://www.oa-tn.edupage.org).

Ostatní navrhovatelia, ktorí v súťaži neuspeli, budú o tejto skutočnosti upovedomení písomne.

S víťazom súťaže bude následne spracovaný návrh zmluvy o nájme predmetných nebytových priestorov, ktorý bude predložený na schválenie zriaďovateľovi správcu, t.j. Trenčianskemu samosprávnemu kraju.

**Obchodná akadémia Milana Hodžu, M. Rázusa 1, 911 29 Trenčín si podľa § 283 zákona č. 516/1991 Zb. vyhradzuje právo uverejnené podmienky súťaže meniť alebo súťaž zrušiť (uverejnením na tabuli a internetovej stránke zriaďovateľa a na internetovej stránke školy) a nevracať súťažné materiály účastníkom súťaže.**

**V Trenčíne dňa 10. januára 2020**

 **Ing. Monika Bulková**

 **riaditeľka školy**